|  |  |  |  |  |
| --- | --- | --- | --- | --- |
| Številka: | 43001-289/2021-38 |  | oznaka naročila: | A-176/21 G |
| Datum: | 19.10.2021 |  | MFERAC: | 2431-21-001047/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Rekonstrukcija državne ceste R2-425/1265 Mežica-Črna na Koroškem, od km 5+050 do km 10+900 z izgradnjo državne kolesarske povezave** |

**JN006263/2021-B01 - A-176/21; datum objave: 13.09.2021**

**Datum prejema: 19.10.2021   11:06**

**Vprašanje:**

Spoštovani,  
V navodilih pod točko 3.2.3.4 zahtevate da vodja del za izgradnjo premostitvenih objektov med drugim izpolnjuje dva referenčna kriterija in sicer:  
  
Zagotovljen mora biti vodja del za izgradnjo premostitvenih objektov, ki izpolnjuje naslednje zahteve:  
− ima visokošolsko izobrazbo s področja gradbeništva najmanj na ravni prve stopnje (dipl. inž. grad.)  
− vpisan je v imenik pri Inženirski zbornici Slovenije (IZS) kot pooblaščeni inženir ali kot vodja del za vodenje celotne gradnje ali pretežnega dela gradnje zahtevnega ali manj zahtevnega objekta  
− zaposlen je pri gospodarskem subjektu (ponudnik, partner, podizvajalec), ki nastopa v ponudbi  
− v zadnjih desetih letih pred rokom za oddajo ponudb je kot odgovorni vodja del ali vodja posameznih del (naziv po ZGO-1) oz. vodja gradnje ali vodja del (naziv po GZ) vsaj enkrat vodil:  
  
  
− novogradnjo armiranobetonskega premostitvenega objekta z razdaljo med opornikoma (svetla dolžina) vsaj 15,0 m  
  
− novogradnjo jeklenega paličnega premostitvenega objekta z razdaljo med opornikoma (svetla dolžina) vsaj 15,0 m  
  
Naročniku postavljamo naslednje vprašanje:  
Naš vodja del za izgradnjo premostitvenih objektov je vodil izvedbo mostu (premostitveni objekt) večjega razpona s tem, da je most konstrukcijsko izveden, kot je navedeno v opisu::  
  
»Most je zasnovan kot integralna, monolitna konstrukcija, brez ležišč in dilatacij, tako da je ob kvalitetni izvedbi zagotovljena maksimalna trajnost objekta.  
Glavno nosilno konstrukcijo predstavlja prednapeta armirano betonska plošča, preko treh razponov 13.50 + 30.00 + 6.00 = 49.50 m, ki je v centralnem razponu obešena preko 12 jeklenih vešalk na dva jeklena loka premera 508 mm, debeline 25 mm, sidrana v betonske sidrne bloke širine 1.0 m zainjektirana z injekcijsko maso za injektiranje kablov  
Jeklene vešalke so sestavljenega I prereza. Stojina vešalk je debeline 15 mm, ter spremenljive širine od 254 546 mm. Pasnice so debeline 15 mm in konstantne širine 150 mm.  
Voziščna plošča s konzolami dolžine 3.50 m je širine 19.10 m. Debelina plošče v sredini je 0.65 m, na prostem robu konzol pa d 0.25 0.31 m.  
Vmesne podpore mostu so zasnovane kot armirano betonski stenasti elementi, širine 1.60 m na dnu in 2.60 m na mestu vpetja v voziščno konstrukcijo. Višina spodnjega - konstantnega in zgornjega vutastega dela podpor je 2.0 m, tako da znaša skupna višina posamezne vmesne podpore 4.0 m.  
Krajni podpori sta zasnovani kot armirano betonska stenasta opornika, konstantne širine 1.40 m in višine 4.0 m. Krila opornika 4 so klasična konzolna dolžine 5.0 m in debeline 60 cm. Zaradi izredno širokih hodnikov na oporniku 1, je potrebno na vsaki strani izvesti po dve vzporedni konzolni krili dolžine 5.00 m in debeline 60 cm, na vrhu povezani s ploščo debeline 50 cm, preko katere poteka hodnik.  
Oporniki v osi 1 in 4 so temeljeni na po treh uvrtanih pilotih premera 1.20 m in dolžine 13.0 m, vmesni podpori v osi 2 in 3 sta temeljeni na po štirih pilotih premera 1.20 m, dolžine 13.00 m.«  
  
  
  
Prosimo naročnika za pojasnilo ali predmetni objekt zadošča pogoju zahteve po prvi alineji referenčne zahteve iz točke 3.2.3.4.Navodil:  
- novogradnjo armiranobetonskega premostitvenega objekta z razdaljo med opornikoma (svetla dolžina) vsaj 15,0 m  
-  
in hkrati tudi drugi alineji referenčne zahteve iz točke 3.2.3.4 Navodil.  
- novogradnjo jeklenega paličnega premostitvenega objekta z razdaljo med opornikoma (svetla dolžina) vsaj 15,0 m  
  
  
Pri našem vprašanju se opiramo na pogoje in zahteve iz vašega razpisa:  
JN006855/2021-B01 Gradnja kolesarske povezave Celje Žalec  
  
In sicer iz točke Navodil:  
  
3.2.3.4 Zagotovljen mora biti vodja del za izgradnjo premostitvenih objektov, ki izpolnjuje naslednje zahteve:  
− ima strokovno izobrazbo s področja gradbeništva,  
− vpisan je v imenik pri Inženirski zbornici Slovenije (IZS) kot pooblaščeni inženir ali kot vodja del za vodenje celotne gradnje ali pretežnega dela gradnje zahtevnega in manj zahtevnega objekta,  
− zaposlen je pri gospodarskemu subjektu (ponudnik, partner, podizvajalec), ki nastopa v ponudbi,  
− v zadnjih petnajstih (15) letih pred rokom za oddajo ponudb je kot odgovorni vodja del, posameznih del ali gradbišča (nazivi po ZGO-1) oz. vodja gradnje ali vodja del (nazivi po GZ) vsaj enkrat vodil na državni cesti, lokalni cesti ali železnici ali državnih ali lokalnih kolesarskih površinah:  
− novogradnjo ali rekonstrukcijo vsaj enega jeklenega ali sovprežnega (jeklo in beton) premostitvenega objekta s svetlim razponom vsaj 30,0 m med krajnima opornikoma.  
  
V zadnji alineji točke 3.2.3.4 priznavate za referenčni pogoj izvedbo premostitvenega objekta, ki je po konstrukcijski zasnovi primerljiv s premostitvenim objektom, ki smo ga navedli v referenčnem predlogu iz našega primera.  
Pričakujemo, da boste v smislu enakopravne obravnave priznali našo predlagano referenco.  
  
Lepo pozdravljeni

**Odgovor:**

Naročnik se v fazi javne objave razpisne dokumentacije in v času priprave ponudb ponudnikov ne bo opredeljeval do ustreznosti izkazanih referenčnih del. Ocena ustreznosti posamezne reference bo izvedena v fazi ocenjevanja ponudb posameznega ponudnika na podlagi dokazil, ki bodo predložena posameznemu referenčnemu delu in iz katerih bo razvidno izpolnjevanje zahtev iz točke 3.2.3.4 Navodil za pripravo ponudbe.